ประกาศประธานรัฐสภาประกาศประธานรัฐสภาว่าด้วยเครื่องแบบเจ้าหน้าที่ตำรวจรัฐสภาพ.ศ. ๒๕๕๖ โดยที่เป็นการสมควรกำหนดเครื่องแบบเจ้าหน้าที่ตำรวจรัฐสภาให้เหมาะสมสอดคล้องกับพระราชบัญญัติระเบียบบริหารราชการฝ่ายรัฐสภาพ.ศ. ๒๕๕๔ และพระราชบัญญัติระเบียบข้าราชการรัฐสภา พ.ศ. ๒๕๕๔อาศัยอำนาจตามความในมาตรา ๔แห่งพระราชบัญญัติเครื่องแบบข้าราชการฝ่ายรัฐสภา พ.ศ. ๒๕๑๘ประธานรัฐสภาจึงออกประกาศไว้ ดังต่อไปนี้ข้อ ๑ ประกาศนี้เรียกว่าประกาศประธานรัฐสภา ว่าด้วยเครื่องแบบเจ้าหน้าที่ตำรวจรัฐสภา พ.ศ. ๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศประธานรัฐสภาออกตามความในพระราชบัญญัติเครื่องแบบข้าราชการฝ่ายรัฐสภาพ.ศ. ๒๕๑๘ ว่าด้วยเครื่องแบบเจ้าหน้าที่รักษาความปลอดภัย พ.ศ. ๒๕๓๙ ลงวันที่ ๑๓มิถุนายน ๒๕๓๙ข้อ ๔ ในประกาศนี้ส่วนราชการสังกัดรัฐสภา หมายความว่าสำนักงานเลขาธิการสภาผู้แทนราษฎร สำนักงานเลขาธิการวุฒิสภาและส่วนราชการที่เรียกชื่ออย่างอื่นตามมาตรา ๖ (๓)แห่งพระราชบัญญัติระเบียบบริหารราชการฝ่ายรัฐสภา พ.ศ. ๒๕๕๔ข้อ ๕ ให้ข้าราชการรัฐสภาสามัญตำแหน่งเจ้าหน้าที่ตำรวจรัฐสภาแต่งเครื่องแบบให้เป็นไปตามที่กำหนดในประกาศนี้ส่วนที่ ๑เครื่องแบบเจ้าหน้าที่ตำรวจรัฐสภา หมวดที่ ๑เครื่องแบบเจ้าหน้าที่ตำรวจรัฐสภาชาย ข้อ ๖ เครื่องแบบเจ้าหน้าที่ตำรวจรัฐสภาชายมี ๘ ชนิด คือ(๑) เครื่องแบบปกติเสื้อนอกคอแบะกากี(๒) เครื่องแบบปกติเสื้อเชิ้ตคอพับกากี(๓) เครื่องแบบปกติขาว(๔) เครื่องแบบฝึก(๕) เครื่องแบบสนาม(๖) เครื่องแบบครึ่งยศ(๗) เครื่องแบบเต็มยศ(๘) เครื่องแบบรัฐพิธีข้อ ๗ เครื่องแบบปกติเสื้อนอกคอแบะกากีประกอบด้วย(๑) หมวกทรงหม้อตาลสีกากี(๒) เสื้อนอกคอแบะสีกากี(๓) กางเกงขายาวสีกากี(๔) เข็มขัดหนังสีน้ำตาล(๕) รองเท้าหุ้มส้นหนังสีดำหรือหุ้มข้อหนังสีดำ(๖) กระบี่และถุงมือสีขาว ให้ใช้ตามที่ส่วนราชการสังกัดรัฐสภากำหนดข้อ ๘ เครื่องแบบปกติเสื้อเชิ้ตคอพับกากีประกอบด้วย(๑) หมวกทรงหม้อตาลสีกากี(๒) เสื้อเชิ้ตคอพับสีกากี(๓) กางเกงขายาวสีกากี(๔) เข็มขัดหนังสีดำ(๕) รองเท้าหุ้มส้นหนังสีดำหรือหุ้มข้อหนังสีดำข้อ ๙ เครื่องแบบปกติขาว ประกอบด้วย(๑) หมวกทรงหม้อตาลสีขาว(๒) เสื้อนอกคอปิดสีขาว(๓) กางเกงขายาวสีขาว(๔) เข็มขัดหนังสีขาว(๕) รองเท้าหุ้มส้นหนังสีดำหรือหุ้มข้อหนังสีดำ(๖) กระบี่และถุงมือสีขาว ใช้ตามที่ส่วนราชการสังกัดรัฐสภากำหนดข้อ ๑๐ เครื่องแบบฝึกลักษณะเช่นเดียวกับเครื่องแบบปกติเสื้อเชิ้ตคอพับกากี เว้นหมวกให้ใช้หมวกแก๊ปสีดำข้อ ๑๑ เครื่องแบบสนามประกอบด้วย(๑) หมวกแก๊ปสีดำหรือหมวกทรงอ่อนสักหลาดสีดำ(๒) เสื้อสนามสีกรมท่าหรือสีดำ(๓) กางเกงขายาวกระเป๋าย่ามสีกรมท่าหรือสีดำ(๔) เข็มขัดด้ายถักสีกรมท่าหรือสีดำ(๕) รองเท้าสูงครึ่งน่องหนังสีดำข้อ ๑๒ เครื่องแบบครึ่งยศ(๑) หมวกทรงหม้อตาลสีขาว(๒) เสื้อนอกคอปิดสีขาว(๓) กางเกงขายาวสีดำติดแถบสักหลาดสีเลือดหมู(๔) รองเท้าหุ้มส้นหนังสีดำหรือหุ้มข้อหนังสีดำ(๕) กระบี่และถุงมือสีขาว ให้ใช้ตามที่ส่วนราชการสังกัดรัฐสภากำหนดเครื่องแบบนี้ให้ประดับเครื่องราชอิสริยาภรณ์ข้อ ๑๓ เครื่องแบบเต็มยศเช่นเดียวกับเครื่องแบบครึ่งยศ เว้นแต่การประดับเครื่องราชอิสริยาภรณ์ หากได้รับเครื่องราชอิสริยาภรณ์ชั้นสายสะพายให้สวมเครื่องราชอิสริยาภรณ์ชั้นสายสะพายด้วยข้อ ๑๔ เครื่องแบบรัฐพิธี ประกอบด้วย(๑) หมวกเหล็กหรือหมวกรองในแบบกันแดดสีกากี(๒) เสื้อนอกคอปิดสีกากี(๓) กางเกงขายาวสีกากี(๔) เข็มขัดหนังสีน้ำตาลชนิดมีสายโยงไขว้กันข้างหลัง(๕) รองเท้าหุ้มส้นหนังสีดำหรือหุ้มข้อหนังสีดำ(๖) กระบี่และถุงมือสีขาว ให้ใช้ตามที่ส่วนราชการสังกัดรัฐสภากำหนดเครื่องแบบรัฐพิธีจะประดับเครื่องราชอิสริยาภรณ์ด้วยก็ได้หมวดที่ ๒เครื่องแบบเจ้าหน้าที่ตำรวจรัฐสภาหญิง ข้อ ๑๕ เครื่องแบบเจ้าหน้าที่ตำรวจรัฐสภาหญิงมี ๗ ชนิด(๑) เครื่องแบบปกติเสื้อนอกคอแบะกากี(๒) เครื่องแบบปกติเสื้อเชิ้ตคอพับกากี(๓) เครื่องแบบปกติขาว(๔) เครื่องแบบฝึก(๕) เครื่องแบบสนาม(๖) เครื่องแบบครึ่งยศ(๗) เครื่องแบบเต็มยศข้อ ๑๖ เครื่องแบบปกติเสื้อนอกคอแบะกากีประกอบด้วย(๑) หมวกแก๊ปทรงอ่อนพับปีกสีกากี(๒) เสื้อนอกคอแบะสีกากี(๓) กระโปรงสีกากี(๔) เข็มขัดหนังสีน้ำตาล(๕) รองเท้าหุ้มส้นหนังสีดำข้อ ๑๗ เครื่องแบบปกติเสื้อเชิ้ตคอพับกากีประกอบด้วย(๑) หมวกแก๊ปทรงอ่อนพับปีกสีกากี(๒) เสื้อเชิ้ตคอพับสีกากี(๓) กระโปรงสีกากีหรือกางเกงขายาวสีกากี(๔) เข็มขัดหนังสีดำ(๕) รองเท้าหุ้มส้นหนังสีดำหรือหุ้มข้อหนังสีดำข้อ ๑๘ เครื่องแบบปกติขาวประกอบด้วย(๑) หมวกแก๊ปทรงอ่อนพับปีกสีขาว(๒) เสื้อนอกคอแบะสีขาว(๓) กระโปรงสีขาว(๔) เข็มขัดหนังสีขาว(๕) รองเท้าหุ้มส้นหนังสีดำข้อ ๑๙ เครื่องแบบฝึกลักษณะเช่นเดียวกับเครื่องแบบปกติเสื้อเชิ้ตคอพับกากี เว้นหมวกให้ใช้หมวกแก๊ปสีดำข้อ ๒๐ เครื่องแบบสนามประกอบด้วย(๑) หมวกแก๊ปสีดำหรือหมวกทรงอ่อนสักหลาดสีดำ(๒) เสื้อสนามสีกรมท่าหรือสีดำ(๓) กางเกงขายาวกระเป๋าย่ามสีกรมท่าหรือสีดำ(๔) เข็มขัดด้ายถักหรือวัตถุเทียมด้ายถักสีกรมท่าหรือสีดำ(๕) รองเท้าสูงครึ่งน่องหนังสีดำข้อ ๒๑ เครื่องแบบครึ่งยศ ประกอบด้วย(๑) หมวกแก๊ปทรงอ่อนพับปีกสีขาว(๒) เสื้อนอกคอแบะสีขาว(๓) กระโปรงสีดำ(๔) รองเท้าหุ้มส้นหนังสีดำเครื่องแบบนี้ให้ประดับเครื่องราชอิสริยาภรณ์ข้อ ๒๒ เครื่องแบบเต็มยศ เช่นเดียวกับเครื่องแบบครึ่งยศเว้นแต่การประดับเครื่องราชอิสริยาภรณ์ หากได้รับเครื่องราชอิสริยาภรณ์ชั้นสายสะพายให้สวมเครื่องราชอิสริยาภรณ์ชั้นสายสะพายด้วยส่วนที่ ๒ส่วนของเครื่องแบบเจ้าหน้าที่ตำรวจรัฐสภา ข้อ ๒๓ ตราหน้าหมวกตรงกลางเป็นรูปพานรัฐธรรมนูญเบื้องบนรัฐธรรมนูญมีอุณาโลมกับรัศมีโดยรอบอยู่ภายในกรอบรูปตราแผ่นดินรัชกาลที่๕ ที่ขอบมีตัวอักษรว่า พิทักษ์รัฐธรรมนูญ ทำด้วยโลหะสีเงินหรือปักด้วยด้ายหรือวัตถุเทียมด้ายสีขาว มี ๓ ขนาด คือ เล็ก กลาง และใหญ่ข้อ ๒๔ เครื่องหมายรูปอาร์มทำด้วยผ้าพื้นสีแดง มีขนาดกว้าง ๑๐ เซนติเมตร สูง ๑๐ เซนติเมตรตรงกลางมีรูปพานรัฐธรรมนูญเบื้องบนมีรัศมีปักด้วยไหมหรือวัตถุเทียมไหมสีทองอยู่ภายในพื้นวงกลมปักด้วยไหมหรือวัตถุเทียมไหมสีน้ำเงินเส้นขอบรอบในรูปวงกลมปักลายกนกด้วยไหมหรือวัตถุเทียมไหมสีทองขอบรอบนอกปักด้วยไหมหรือวัตถุเทียมไหมสีขาว มีข้อความว่า ตำรวจรัฐสภา อยู่ด้านบนปักด้วยไหมหรือวัตถุเทียมไหมสีขาวและมีลายช่อชัยพฤกษ์ปักด้วยไหมหรือวัตถุเทียมไหมสีขาวอยู่ด้านล่างรูปพานรัฐธรรมนูญในวงกลมเส้นขอบรอบนอกรูปอาร์มปักด้วยไหมหรือวัตถุเทียมไหมสีขาวล้อมรอบข้อ ๒๕ หมวกเจ้าหน้าที่ตำรวจรัฐสภาชาย หมวก มี ๖ ชนิด คือ(๑) หมวกทรงหม้อตาลสีกากีหรือสีกากีแกมเขียว มีเครื่องประกอบ ดังนี้(ก) กระบังทำด้วยหนังสีดำหรือวัสดุเทียมหนังสีดำสำหรับเจ้าหน้าที่ตำรวจรัฐสภาระดับอาวุโสที่ขอบโค้งของกระบังด้านบนปักด้วยดิ้นเงินหรือวัตถุเทียมดิ้นเงินเป็นรูปช่อชัยพฤกษ์๑ แถว บนพื้นสักหลาดสีดำ สำหรับเจ้าหน้าที่ตำรวจรัฐสภาระดับทักษะพิเศษที่ขอบโค้งของกระบังด้านบนปักด้วยดิ้นเงินหรือวัตถุเทียมดิ้นเงินเป็นรูปช่อชัยพฤกษ์๒ แถว บนพื้นสักหลาดสีดำ(ข) สายรัดคางทำด้วยหนังสีดำหรือวัตถุเทียมหนังสีดำกว้าง ๑ เซนติเมตร(ค) ดุมโลหะสีเงินขนาดเล็กติดปลายสายรัดคางข้างละ ๑ ดุม(ง) ตราหน้าหมวกทำด้วยโลหะสีเงินขนาดกลาง(จ) ผ้าพันหมวกทำด้วยผ้าหรือสักหลาดพื้นสีเลือดหมูกว้าง ๔ เซนติเมตรมีขลิบดำ กว้าง ๕ มิลลิเมตร เย็บขอบทั้งด้านบนและด้านล่างสำหรับเจ้าหน้าที่ตำรวจรัฐสภาระดับทักษะพิเศษเพิ่มแถบดิ้นเงินกว้างแถบละ ๓มิลลิเมตร ๒ แถบ เว้นระยะระหว่างแถบ ๓ มิลลิเมตรอยู่กึ่งกลางผ้าพันหมวกขนานกันไปตามความยาวของผ้าพันหมวกโดยรอบ(๒) หมวกทรงหม้อตาลสีขาวมีเครื่องประกอบเช่นเดียวกับหมวกทรงหม้อตาลสีกากี เว้นแต่สายรัดคางดิ้นเงินกว้าง ๑เซนติเมตร และผ้าพันหมวกกว้าง ๔ เซนติเมตร พื้นสีเลือดหมูมีขลิบสีดำ กว้าง ๕มิลลิเมตร เย็บขอบทั้งด้านบนและด้านล่าง(๓) หมวกแก๊ปสีดำตราหน้าหมวกทำด้วยโลหะสีเงินขนาดเล็กมีอาร์มรองรับทำด้วยผ้าสีเลือดหมูหรือปักด้วยด้ายสีขาวหรือวัตถุเทียมด้ายสีขาวขนาดเล็กที่ขอบโค้งกระบังด้านบนสำหรับเจ้าหน้าที่ตำรวจรัฐสภาระดับอาวุโส ปักรูปช่อชัยพฤกษ์๑ แถว สำหรับเจ้าหน้าที่ตำรวจรัฐสภาระดับทักษะพิเศษ ปักรูปช่อชัยพฤกษ์ ๒ แถว ทั้งนี้หากตราหน้าหมวกทำด้วยโลหะสีเงินให้ปักช่อชัยพฤกษ์ด้วยดิ้นเงินหรือวัตถุเทียมดิ้นเงินและถ้าตราหน้าหมวกปักด้วยด้ายสีขาวหรือวัตถุเทียมด้ายสีขาวให้ปักช่อชัยพฤกษ์ด้วยด้ายสีขาวหรือวัตถุเทียมด้ายสีขาวอย่างเดียวกัน(๔) หมวกทรงอ่อนสักหลาดสีดำตราหน้าหมวกทำด้วยโลหะสีเงินขนาดเล็กหรือปักด้วยด้ายสีขาวหรือวัตถุเทียมด้ายสีขาวมีอาร์มรองรับสีเลือดหมูหรือสีอื่นตามที่ส่วนราชการสังกัดรัฐสภากำหนด(๕) หมวกกันอันตราย มีลักษณะและเครื่องประกอบ ดังนี้(ก) หมวกลักษณะคล้ายหมวกเหล็กสีขาวสำหรับเจ้าหน้าที่ตำรวจรัฐสภาผู้ปฏิบัติหน้าที่จราจร สีกากีแกมสีทองสำหรับผู้ปฏิบัติหน้าที่สายตรวจรถจักรยานยนต์และสีดำสำหรับผู้ปฏิบัติหน้าที่ควบคุมฝูงชนหรือในโอกาสแต่งเครื่องแบบสนาม(ข) กระบังสีดำ(ค) สายรัดคางสองสายเป็นสายหนังสีดำมีสายหนึ่งติดอยู่เหนือกระบังหมวก(ง)ดุมโลหะสีเงินขนาดเล็กติดปลายสายรัดคางที่ติดอยู่เหนือกระบังหมวกข้างละ ๑ ดุม(จ) ตราหน้าหมวกทำด้วยโลหะสีเงินขนาดใหญ่(ฉ) ขอบหมวกด้านล่างเป็นสีดำ(๖) หมวกเหล็กสีกากี ใช้กับเจ้าหน้าที่ตำรวจรัฐสภาทุกระดับตามที่ส่วนราชการสังกัดรัฐสภากำหนดและจะสวมหมวกเหล็กหรือเฉพาะรองในหมวกเหล็กสีเดียวกันก็ได้มีเครื่องประกอบ ดังนี้(ก) สายรัดคางหนังสีน้ำตาลหรือวัตถุเทียมหนังสีน้ำตาลกว้าง ๑เซนติเมตร(ข) ตราหน้าหมวกทำด้วยโลหะสีเงินขนาดกลางเจ้าหน้าที่ตำรวจรัฐสภาหญิง หมวก มี ๕ ชนิด คือ(๑) หมวกแก๊ปทรงอ่อนพับปีกสีกากีหรือสีกากีแกมเขียวมีปีกโดยรอบพอสมควร ด้านข้างทั้งสองพับขึ้นเล็กน้อยกึ่งกลางด้านหน้าหมวกมีตราหน้าหมวกทำด้วยโลหะสีเงินขนาดใหญ่มีสายรัดคางทำด้วยหนังสีดำ ติดดุมโลหะสีเงินขนาดเล็กปลายสายข้างละ ๑ ดุมมีผ้าพันหมวกเช่นเดียวกับผ้าพันหมวกเจ้าหน้าที่ตำรวจรัฐสภาชายสำหรับเจ้าหน้าที่ตำรวจรัฐสภาระดับอาวุโสให้ปักรูปช่อชัยพฤกษ์ด้วยดิ้นเงินหรือวัตถุเทียมดิ้นเงินข้างตราหน้าหมวกทั้งสองข้างข้างละ ๑ แถว สำหรับเจ้าหน้าที่ตำรวจรัฐสภาระดับทักษะพิเศษให้ปักรูปช่อชัยพฤกษ์ด้วยดิ้นเงินหรือวัตถุเทียมดิ้นเงินข้างตราหน้าหมวกทั้งสองข้างข้างละ ๒ แถว(๒) หมวกแก๊ปทรงอ่อนพับปีกสีขาวมีลักษณะเช่นเดียวกับหมวกแก๊ปทรงอ่อนพับปีกสีกากี แต่ใช้สายรัดคางทำด้วยดิ้นเงินหรือวัตถุเทียมดิ้นเงิน(๓) หมวกแก๊ปสีดำ มีลักษณะเช่นเดียวกับหมวกแก๊ปสีดำสำหรับเจ้าหน้าที่ตำรวจรัฐสภาชาย(๔) หมวกทรงอ่อนสักหลาดสีดำมีลักษณะเช่นเดียวกับหมวกทรงอ่อนสักหลาดสีดำสำหรับเจ้าหน้าที่ตำรวจรัฐสภาชาย(๕) หมวกกันอันตรายมีลักษณะเช่นเดียวกับหมวกกันอันตรายสำหรับเจ้าหน้าที่ตำรวจรัฐสภาชายข้อ ๒๖ เสื้อเจ้าหน้าที่ตำรวจรัฐสภาชาย เสื้อ มี ๕ ชนิด คือ(๑) เสื้อนอกคอแบะสีกากีหรือสีกากีแกมเขียว คอแบะออกมีตะเข็บหลัง ๓ตะเข็บ ด้านหน้ามีกระเป๋าบนและล่างอย่างละ ๒ กระเป๋ากระเป๋าบนมีปกรูปมนชายกลางแหลม กึ่งกลางกระเป๋ามีแถบตามทางดิ่งกระเป๋าล่างเป็นรูปย่ามมีปกรูปตัด กระเป๋าทั้งสิ้นขัดดุมเกลี้ยงสีน้ำตาลขนาดกลางที่แนวอกติดดุมโลหะสีเงินขนาดใหญ่ ๔ ดุมและให้ใช้เสื้อเชิ้ตสีขาวแขนยาวผูกผ้าผูกคอสีดำเงื่อนกะลาสีประกอบด้วยเสื้อนี้ประดับอินทรธนูอ่อนติดดุมโลหะสีเงินขนาดใหญ่(๒) เสื้อเชิ้ตคอพับสีกากี ที่คอและแนวสาบอกมีดุมขนาดกลาง ๕ ดุมแขนยาวรัดข้อมือขัดดุมขนาดกลางข้างละ ๑ ดุม หรือแขนสั้นเพียงข้อศอกที่อกมีกระเป๋าข้างละ ๑ กระเป๋า กึ่งกลางกระเป๋ามีแถบตามทางดิ่งมีปกรูปมนชายกลางแหลมขัดดุมเกลี้ยงสีน้ำตาลขนาดกลางข้างละ ๑ ดุม ดุมทั้งสิ้นใช้ดุมเกลี้ยงสีน้ำตาลขนาดเล็กเสื้อประดับอินทรธนูอ่อน และให้สอดชายเสื้ออยู่ในกางเกง ที่ต้นแขนเสื้อข้างขวาและข้างซ้ายติดเครื่องหมายรูปอาร์มลักษณะตามข้อ๒๔(๓) เสื้อนอกคอปิดสีขาว มีตะเข็บหลัง ๔ ตะเข็บด้านหน้ามีกระเป๋าบนและล่างอย่างละ ๒ กระเป๋ากระเป๋าบนมีปกรูปมนชายกลางแหลมไม่ขัดดุม กระเป๋าล่างไม่มีปก ที่แนวอกติดดุมโลหะสีเงินขนาดใหญ่๕ ดุม เสื้อนี้ประดับอินทรธนูแข็ง(๔) เสื้อสนามสีกรมท่าหรือสีดำแขนยาว มีอินทรธนูสีคล้ายสีเสื้อปลายแขนเสื้อติดดุม และมีกระเป๋าบนและล่างอย่างละ ๒ กระเป๋ากระเป๋าบนและล่างมีดุมเกลี้ยงสีกรมท่าหรือสีดำคล้ายสีเสื้อขนาดเล็กขัดดุม ๑ ดุมด้านบนกระเป๋าเสื้อข้างขวาปักชื่อด้วยไหมสีขาวด้านบนกระเป๋าเสื้อข้างซ้ายปักสังกัดด้วยไหมสีขาวปกคอเสื้อด้านขวาให้ติดเครื่องหมายบอกระดับและปกคอเสื้อด้านซ้ายให้ติดเครื่องหมายแสดงสังกัดปักด้วยไหมสีขาวต้นแขนเสื้อทั้งสองข้างติดเครื่องหมายรูปอาร์มลักษณะตามข้อ ๒๔ และให้ปล่อยชายเสื้ออยู่ภายนอกกางเกง(๕) เสื้อนอกคอปิดสีกากี มีดุมที่หน้าอก ๗ ดุมมีกระเป๋าเย็บติดภายนอกข้างขวาและข้างซ้ายข้างละ ๒ กระเป๋ากระเป๋าบนและล่างมีปกรูปมนชายกลางแหลมไม่ขัดดุมมีแถบเย็บติดกึ่งกลางตามทางดิ่งดุมทั้งสิ้นทำด้วยโลหะสีเงินและประดับอินทรธนูแข็งเจ้าหน้าที่ตำรวจรัฐสภาหญิง เสื้อ มี ๔ ชนิด(๑) เสื้อนอกคอแบะสีกากีหรือสีกากีแกมเขียว คอป้าน มีตะเข็บหลัง ๑ตะเข็บ ที่แนวอกมีดุมโลหะสีเงินขนาดใหญ่ ๓ ดุม มีกระเป๋าล่างข้างละ ๑ กระเป๋าเป็นกระเป๋าเจาะเฉียงเล็กน้อยไม่มีปกและประดับอินทรธนูอ่อน เสื้อแบบนี้ให้ใช้เสื้อเชิ้ตคอพับสีขาวผูกผ้าผูกคอสีดำเงื่อนกะลาสีประกอบด้วย(๒) เสื้อเชิ้ตคอพับสีกากีลักษณะเช่นเดียวกับเสื้อเชิ้ตคอพับสีกากีสำหรับเจ้าหน้าที่ตำรวจรัฐสภาชาย(๓) เสื้อนอกคอแบะสีขาว คอป้าน มีตะเข็บหลัง ๑ ตะเข็บที่แนวอกมีดุมโลหะสีเงินขนาดใหญ่ ๓ ดุม มีกระเป๋าล่างข้างละ ๑ กระเป๋าเป็นกระเป๋าเจาะเฉียงเล็กน้อยไม่มีปกและประดับอินทรธนูแข็ง เสื้อแบบนี้ให้ใช้เสื้อเชิ้ตคอพับสีขาวผูกผ้าผูกคอสีดำเงื่อนกะลาสีประกอบด้วย(๔) เสื้อสนามลักษณะเช่นเดียวกับเสื้อสนามสำหรับเจ้าหน้าที่ตำรวจรัฐสภาชายข้อ ๒๗ กางเกงและกระโปรงเจ้าหน้าที่ตำรวจรัฐสภาชาย กางเกง มี ๔ ชนิด คือ(๑) กางเกงขายาวสีกากีหรือสีกากีแกมเขียวกระเป๋าเจาะด้านข้างและหลังข้างละ ๑ กระเป๋า กระเป๋าหลังมีฝาปิดติดดุม มีหูกางเกง๗ หู ไม่พับปลายขา(๒) กางเกงขายาวสีขาว ลักษณะเช่นเดียวกับกางเกงขายาวสีกากี(๓) กางเกงขายาวกระเป๋าย่ามสีกรมท่าหรือสีดำลักษณะเช่นเดียวกับกางเกงขายาวสีกากี แต่เพิ่มกระเป๋าย่ามข้างขาซ้ายและขาขวาเหนือเข่าข้างละ๑ กระเป๋า(๔)กางเกงขายาวสีดำติดแถบสักหลาดสีเลือดหมูที่แนวตะเข็บข้างกางเกงด้านนอก ดังนี้(ก) เจ้าหน้าที่ตำรวจรัฐสภาระดับทักษะพิเศษติดแถบสักหลาดสีเลือดหมูกว้าง๒.๕ เซนติเมตร ข้างละ ๒ แถบ เว้นระยะห่างระหว่างแถบ ๑.๕ เซนติเมตรและมีแถบสักหลาดสีเลือดหมูกว้าง ๐.๕ เซนติเมตร ๑ แถบ อยู่ระหว่างกลาง(ข) เจ้าหน้าที่ตำรวจรัฐสภาระดับปฏิบัติงาน ระดับชำนาญงานและระดับอาวุโส ติดแถบสักหลาดสีเลือดหมูกว้าง ๒.๕ เซนติเมตร ข้างละ ๒ แถบเว้นระยะระหว่างแถบ ๐.๕ เซนติเมตรเจ้าหน้าที่ตำรวจรัฐสภาหญิง กระโปรงและกางเกง มีดังนี้(๑) กระโปรงสีกากีหรือสีกากีแกมเขียวยาวครึ่งน่องตรงกลางด้านหลังมีจีบพับทบชายกระโปรงไม่บานและไม่มีกระเป๋า(๒) กระโปรงสีขาวหรือสีดำยาวคลุมเข่าพอสมควร ตรงกลางด้านหลังเป็นแบบผ่าซ้อนกันชั้นเดียวชายกระโปรงไม่บานและไม่มีกระเป๋า(๓) กางเกง ลักษณะเช่นเดียวกับกางเกงเจ้าหน้าที่ตำรวจรัฐสภาชายข้อ ๒๘ ดุม มี ๓ ชนิดคือ(๑) ดุมโลหะสีเงิน ลักษณะกลมนูน มีรูปพานรัฐธรรมนูญอยู่ตรงกลาง มี ๓ขนาด คือ เล็ก กลาง และใหญ่(๒) ดุมเกลี้ยงสีน้ำตาล ลักษณะกลมแบน มี ๓ ขนาด คือ เล็ก กลางและใหญ่(๓) ดุมเกลี้ยงสีกากีแกมเขียวหรือสีกรมท่าหรือสีดำ มี ๓ ขนาด คือเล็ก กลาง และใหญ่ข้อ ๒๙ เข็มขัด มี ๕ชนิด(๑) เข็มขัดหนังสีน้ำตาลหรือวัตถุเทียมหนังสีน้ำตาลกว้าง ๔ เซนติเมตรหัวเข็มขัดทำด้วยโลหะสีเงิน ลักษณะสี่เหลี่ยมผืนผ้าแนวตั้ง มีเข็มสำหรับสอดรู ๒เข็ม(๒) เข็มขัดหนังสีดำหรือวัตถุเทียมหนังสีดำกว้าง ๔ เซนติเมตรหัวเข็มขัดทำด้วยโลหะสีเงินลักษณะสี่เหลี่ยมผืนผ้าแนวตั้ง มีเข็มสำหรับสอดรู ๒เข็ม(๓) เข็มขัดหนังสีขาวหรือวัตถุเทียมหนังสีขาว กว้าง ๕ เซนติเมตรหัวเข็มขัดทำด้วยโลหะสีเงิน(๔) เข็มขัดด้ายถักหรือวัตถุเทียมด้ายถักสีกรมท่าหรือสีดำ กว้าง ๓เซนติเมตร หัวเข็มขัดทำด้วยโลหะสีเงิน ลักษณะสี่เหลี่ยมผืนผ้าทางนอนปลายมนกว้าง๓.๕ เซนติเมตร ยาว ๕.๕ เซนติเมตร พื้นเกลี้ยง(๕) เข็มขัดหนังสีน้ำตาลหรือวัตถุเทียมหนังสีน้ำตาลชนิดมีสายโยงกว้าง๔.๕ เซนติเมตร มีสายโยงไขว้กันข้างหลังและโยงสอดใต้อินทรธนูลงมาทั้งสองข้างมายึดกับห่วงเข็มขัดด้านหน้าทางตรงและให้มีซองหนังสีเดียวกับเข็มขัดสำหรับขัดกระบี่เข็มขัดชนิดนี้ให้ใช้เฉพาะเจ้าหน้าที่ตำรวจรัฐสภาชายข้อ ๓๐ รองเท้าเจ้าหน้าที่ตำรวจรัฐสภาชายให้ใช้รองเท้าหุ้มส้นหนังสีดำหรือหุ้มข้อหนังสีดำชนิดผูกเชือกหรือยึดข้างหรือรองเท้าสูงครึ่งน่องหนังสีดำรองเท้านี้ต้องไม่มีลวดลายและสวมถุงเท้าสีเดียวกันกับรองเท้าเจ้าหน้าที่ตำรวจรัฐสภาหญิง ให้ใช้รองเท้าหุ้มส้นหนังสีดำหรือหุ้มข้อหนังสีดำหรือรองเท้าสูงครึ่งน่องหนังสีดำรองเท้านี้ต้องไม่มีลวดลายและหากสวมถุงน่องให้สวมถุงน่องยาวสีเนื้อข้อ ๓๑ กระบี่ทำด้วยโลหะสีเงิน ยาวประมาณ ๙๐ เซนติเมตรปลายด้ามเป็นรูปหัวช้างมีกระบังและโกร่งมีพู่ดิ้นเงินหรือไหมสีขาวประกอบที่ฝักมีห่วง ๑ ห่วงให้ใช้เฉพาะเจ้าหน้าที่ตำรวจรัฐสภาชายข้อ ๓๒ สายกระบี่(๑)สายกระบี่เจ้าหน้าที่ตำรวจรัฐสภาระดับทักษะพิเศษให้ใช้สายกระบี่ชายเดี่ยวปลายสามเหลี่ยมทำด้วยไหมสีเงินกว้าง ๐.๘ เซนติเมตร ติดด้วยแถบไหมสีเลือดหมูกว้าง๐.๔ เซนติเมตร ทั้ง ๒ ข้าง มีแถบดิ้นเงินกว้าง ๐.๒ เซนติเมตรติดจากแถบไหมสีเลือดหมูทั้ง ๒ ข้าง เย็บบนหนังพื้นสีดำ ให้มีแถบทั้ง ๒ ข้าง กว้าง๐.๒ เซนติเมตรคล้องในห่วงโลหะสีเงินและมีห่วงโลหะสี่เหลี่ยมสีเงินรัดสายชายเดี่ยวความยาวประมาณ๓๐ เซนติเมตร(๒) สายกระบี่เจ้าหน้าที่ตำรวจรัฐสภาระดับปฏิบัติงาน ระดับชำนาญงานและระดับอาวุโสให้ใช้สายกระบี่ชายเดี่ยว ปลายสามเหลี่ยมทำด้วยไหมสีเลือดหมูกว้าง๐.๘ เซนติเมตร ติดด้วยแถบดิ้นเงินกว้าง ๐.๔ เซนติเมตร ทั้ง ๒ ข้างเย็บบนหนังพื้นสีดำ ให้มีแถบทั้ง ๒ ข้าง กว้าง ๐.๔ เซนติเมตร คล้องในห่วงโลหะสีเงินและมีห่วงโลหะสี่เหลี่ยมสีเงินรัดสายชายเดี่ยวความยาวประมาณ๓๐ เซนติเมตรข้อ ๓๓ ซองปืนพกทำด้วยหนังหรือผ้าใบหรือวัตถุอื่นใดสีดำ หรือสีกากีหรือสีกากีแกมเขียวติดที่เข็มขัดใช้ประกอบเครื่องแบบตามโอกาสที่ส่วนราชการสังกัดรัฐสภากำหนดข้อ ๓๔ ซองกระบองทำด้วยหนังสีดำหรือสีขาวหรือวัตถุเทียมหนังสีดำหรือสีขาว หรือผ้าใบสีกากีแกมเขียวข้อ ๓๕ กระเป๋ากระสุนทำด้วยหนังหรือวัตถุเทียมหนังหรือผ้าใบสีดำหรือสีกากีหรือสีกากีแกมเขียวใช้ประกอบเครื่องแบบได้ตามลักษณะของกระเป๋ากระสุนชนิดนั้น ๆส่วนที่ ๓อินทรธนูและเครื่องหมายระดับเจ้าหน้าที่ตำรวจรัฐสภา ข้อ ๓๖ อินทรธนู มี ๒ชนิด(๑) อินทรธนูอ่อน ทำด้วยผ้าชนิดเดียวกับสีเสื้อ ด้านไหล่กว้าง ๓.๕เซนติเมตร เย็บติดกับตะเข็บเสื้อด้านคอกว้าง ๒.๕ เซนติเมตร ปลายมนยาวตามขนาดของบ่าปลายอินทรธนูติดดุมโลหะสีเงินหรือดุมเกลี้ยงสีน้ำตาลขนาดเล็ก แล้วแต่กรณี ข้างละ ๑ดุม(๒) อินทรธนูแข็ง เย็บเป็นแผ่นกว้าง ๕ เซนติเมตร ยาวตามขนาดของบ่าด้านคอย่อมุมพื้นสีเลือดหมู ตอนปลายติดดุมโลหะสีเงินขนาดเล็ก ๑ ดุมสาบสีดำมีเครื่องประกอบ ดังนี้(ก) เจ้าหน้าที่ตำรวจรัฐสภาระดับปฏิบัติงาน มีแถบสีเงินกว้าง ๑เซนติเมตร เย็บขอบเว้นด้านไหล่และมีลวดลายสีเงินประกอบแถบด้านนอก(ข) เจ้าหน้าที่ตำรวจรัฐสภาระดับชำนาญงาน และระดับอาวุโสมีลักษณะเช่นเดียวกับเจ้าหน้าที่ตำรวจรัฐสภาระดับปฏิบัติงานเว้นแต่มีแถบสีเงินกว้าง ๐.๕ เซนติเมตร พาดกึ่งกลางตามทางยาวของอินทรธนู(ค) เจ้าหน้าที่ตำรวจรัฐสภาระดับทักษะพิเศษพื้นปักด้วยดิ้นเงินเป็นลายถักเต็มแผ่นอินทรธนูข้อ ๓๗ เครื่องหมายระดับเจ้าหน้าที่ตำรวจรัฐสภาให้ประดับอินทรธนูทั้งสองข้าง ดังนี้(๑) เจ้าหน้าที่ตำรวจรัฐสภาระดับปฏิบัติงาน(ก) ดำรงตำแหน่งระดับปฏิบัติงานไม่ถึง ๒ ปี ให้ใช้รูปดาว ๘ แฉกทำด้วยโลหะสีเงิน ๑ ดาว(ข) ดำรงตำแหน่งระดับปฏิบัติงานตั้งแต่ ๒ ปีขึ้นไป แต่ไม่ถึง ๔ ปีให้ใช้รูปดาว ๘ แฉกทำด้วยโลหะสีเงิน ๒ ดาว(ค) ดำรงตำแหน่งระดับปฏิบัติงานตั้งแต่ ๔ ปีขึ้นไป ให้ใช้รูปดาว ๘แฉก ทำด้วยโลหะสีเงิน ๓ ดาวในกรณีที่มีดาวมากกว่าหนึ่งดาวให้ติดเรียงกันไปตามส่วนยาวของอินทรธนูเว้นระยะห่างพองาม(๒)เจ้าหน้าที่ตำรวจรัฐสภาระดับชำนาญงานให้ใช้เครื่องหมายรูปพระมหามงกุฎมีรัศมีติดกับรูปดาว๘ แฉก ทำด้วยโลหะสีเงิน ติดกึ่งกลาง มีจำนวนรูปดาว ดังนี้(ก) ดำรงตำแหน่งระดับชำนาญงานไม่ถึง ๒ ปีให้ใช้เครื่องหมายรูปพระมหามงกุฎมีรัศมีติดกับรูปดาว ๘ แฉก ทำด้วยโลหะสีเงิน ๑ ดาว(ข) ดำรงตำแหน่งระดับชำนาญงานตั้งแต่ ๒ ปีขึ้นไปให้ใช้เครื่องหมายรูปพระมหามงกุฎ มีรัศมีติดกับรูปดาว ๘ แฉก ทำด้วยโลหะสีเงิน ๒ดาว(๓) ระดับอาวุโส ให้ใช้เครื่องหมายรูปพระมหามงกุฎมีรัศมีติดกับรูปดาว๘ แฉก ทำด้วยโลหะสีเงิน ๓ ดาว(๔) ระดับทักษะพิเศษให้ใช้เครื่องหมายรูปพระมหามงกุฎมีรัศมีและมีช่อชัยพฤกษ์โค้งเข้าหาส่วนล่างของพระมหามงกุฎทั้งสองข้างประกอบด้วยรูปดาว ๘ แฉก ทำด้วยโลหะสีเงินติดกึ่งกลางระหว่างพระมหามงกุฎและช่อชัยพฤกษ์ มีจำนวนรูปดาว ดังนี้(ก) ดำรงตำแหน่งระดับทักษะพิเศษไม่ถึง ๔ ปีให้มีเครื่องหมายรูปพระมหามงกุฎมีรัศมีและมีช่อชัยพฤกษ์ทำด้วยโลหะสีเงินโค้งเข้าหาส่วนล่างของพระมหามงกุฎทั้งสองข้างประกอบด้วยรูปดาว ๘ แฉก ทำด้วยโลหะสีเงิน จำนวน ๒ ดาวติดกึ่งกลางระหว่างพระมหามงกุฎและช่อชัยพฤกษ์(ข) ดำรงตำแหน่งระดับทักษะพิเศษตั้งแต่ ๔ ปีขึ้นไป แต่ไม่ถึง ๘ ปีให้มีเครื่องหมายรูปพระมหามงกุฎมีรัศมีและมีช่อชัยพฤกษ์โค้งเข้าหาส่วนล่างของพระมหามงกุฎทั้งสองข้างประกอบด้วยรูปดาว ๘ แฉก ทำด้วยโลหะสีเงินจำนวน ๓ ดาวติดกึ่งกลางระหว่างพระมหามงกุฎและช่อชัยพฤกษ์(ค) ดำรงตำแหน่งระดับทักษะพิเศษตั้งแต่ ๘ ปีขึ้นไปให้มีเครื่องหมายรูปพระมหามงกุฎมีรัศมีและมีช่อชัยพฤกษ์โค้งเข้าหาส่วนล่างของพระมหามงกุฎทั้งสองข้างประกอบด้วยรูปดาว ๘ แฉก ทำด้วยโลหะสีเงินจำนวน ๔ ดาวติดกึ่งกลางระหว่างพระมหามงกุฎและช่อชัยพฤกษ์ในกรณีมีดาวมากกว่า ๑ ดาว แต่ไม่เกิน ๓ ดาว ให้ติดเรียงตามส่วนยาวของอินทรธนูเว้นระยะห่างพองามถ้ามี ๔ ดาวให้ติดเรียงเป็นรูปสี่เหลี่ยมขนมเปียกปูนให้มุมแหลมวางตามส่วนยาวของอินทรธนูข้อ ๓๘ เครื่องหมายระดับของเครื่องแบบสนามให้ปักด้วยด้ายหรือไหมสีขาว หรือสีดำที่ปกคอเสื้อข้างซ้ายมีลักษณะเช่นเดียวกับเครื่องหมายโลหะขนาดพองามสำหรับเจ้าหน้าที่ตำรวจรัฐสภาระดับทักษะพิเศษให้ปักเครื่องหมายแสดงสังกัดที่ปกคอเสื้อทั้งสองข้างส่วนที่ ๔เครื่องหมายแสดงสังกัดเจ้าหน้าที่ตำรวจรัฐสภา ข้อ ๓๙ เจ้าหน้าที่ตำรวจรัฐสภาให้ใช้เครื่องหมายแสดงสังกัดดังนี้(๑) เจ้าหน้าที่ตำรวจรัฐสภาระดับปฏิบัติงาน ระดับชำนาญงานและระดับอาวุโสให้เป็นรูปพานรัฐธรรมนูญอยู่ภายในวงธรรมจักรเบื้องบนรัฐธรรมนูญมีอุณาโลมกับรัศมีในกรอบทำด้วยโลหะสีเงินติดที่ปกคอเสื้อตอนหน้าทั้งสองข้าง(๒) เจ้าหน้าที่ตำรวจรัฐสภาระดับอาวุโสตำแหน่งผู้บังคับบัญชากลุ่มงานใช้เครื่องหมายตาม (๑) ติดที่ปกคอเสื้อตอนหน้าข้างซ้ายและใช้เครื่องหมายรูปดาบเขนและโล่ประดับด้วยช่อชัยพฤกษ์รอบนอกครึ่งรอบมีพานรัฐธรรมนูญดุลวางอยู่บนตรงกึ่งกลางของเครื่องหมายรูปดาบเขนและโล่ทำด้วยโลหะสีเงินติดที่ปกคอเสื้อตอนหน้าด้านขวา(๓) เจ้าหน้าที่ตำรวจรัฐสภาระดับทักษะพิเศษใช้เครื่องหมายรูปดาบเขนและโล่ประดับด้วย ช่อชัยพฤกษ์รอบนอกครึ่งรอบมีพานพระธรรมนูญดุลวางอยู่บนตรงกึ่งกลางของเครื่องหมายรูปดาบเขนและโล่ทำด้วยโลหะสีเงิน ติดที่ปกคอเสื้อตอนหน้าทั้งสองข้างข้อ ๔๐ เจ้าหน้าที่ตำรวจรัฐสภาระดับปฏิบัติงานระดับชำนาญงาน และระดับอาวุโสเมื่อแต่งเครื่องแบบปกติเสื้อเชิ้ตคอพับกากีให้ติดป้ายชื่อทำด้วยโลหะพื้นสีดำขนาดกว้างไม่เกิน ๑.๕ เซนติเมตร ยาวไม่เกิน ๗เซนติเมตร มีกรอบกว้าง ๑ มิลลิเมตร ตัวอักษรแสดงชื่อตัว ชื่อสกุลเป็นแบบตัวพิมพ์สูง ๕ มิลลิเมตร กว้างพอสมควร พื้นแผ่นป้ายเป็นสีดำตัวอักษรและกรอบเป็นสีเงินหรือสีขาวประดับที่อกเสื้อข้างขวาที่เหนือกระเป๋าสูงจากกระเป๋า ๑.๕ เซนติเมตรส่วนที่ ๕เบ็ดเตล็ด ข้อ ๔๑ เครื่องราชอิสริยาภรณ์นั้นในเวลาแต่งเครื่องแบบปกติเสื้อนอกคอแบะกากี เครื่องแบบปกติเสื้อเชิ้ตคอพับกากีเครื่องแบบปกติขาว ใช้แพรแถบของเครื่องราชอิสริยาภรณ์ ทำเป็นแผ่นกว้างประมาณ ๑.๕เซนติเมตร ติดที่อกเสื้อเบื้องซ้ายข้อ ๔๒ เวลาแต่งเครื่องแบบเจ้าหน้าที่ตำรวจรัฐสภาห้ามมิให้ใช้เครื่องประดับกายอย่างอื่น ซึ่งมิได้กำหนดไว้ในประกาศนี้ติดภายนอกหรือทับเครื่องแบบเจ้าหน้าที่ตำรวจรัฐสภา เว้นแต่(๑) เสื้อครุยบัณฑิตและเครื่องหมายบัณฑิตหรือเครื่องหมายใด ๆอันต้องด้วยความนิยมในทางราชการ ให้ใช้ตามโอกาสอันควร(๒) เครื่องหมายของสโมสรหรือสมาคมในขณะไปร่วมงานของสโมสรหรือสมาคมนั้น ๆ จะประดับเครื่องหมายเช่นนี้ก็ได้(๓) เสื้อกันฝน สวมได้ในเวลาจำเป็น(๔) ให้ใช้ปลอกแขนทุกข์ อนุโลมตามนิยม(๕)เครื่องหมายเชิดชูเกียรติหรือเครื่องหมายที่ได้รับจากการฝึกอบรมหลักสูตรต่าง ๆ ให้ประดับได้ตามสมควรข้อ ๔๓ ให้ผู้อำนวยการสำนักหรือหัวหน้าส่วนราชการที่เรียกชื่ออย่างอื่นตามมาตรา๑๒ แห่งพระราชบัญญัติระเบียบบริหารราชการฝ่ายรัฐสภา พ.ศ. ๒๕๕๔ซึ่งเป็นผู้บังคับบัญชาและรับผิดชอบในการปฏิบัติราชการของเจ้าหน้าที่ตำรวจรัฐสภามีสิทธิแต่งเครื่องแบบเจ้าหน้าที่ตำรวจรัฐสภาได้ตามความจำเป็นโดยให้มีสิทธิแต่งเครื่องแบบเจ้าหน้าที่ตำรวจรัฐสภาที่เทียบเท่าเจ้าหน้าที่ตำรวจรัฐสภาระดับทักษะพิเศษและให้ประดับเครื่องหมายระดับตามข้อ ๓๗ (๔) (ก) (ข) หรือ (ค) ตามระยะเวลา ซึ่งได้ดำรงตำแหน่งนั้นโดยอนุโลมข้อ ๔๔ เพื่อประโยชน์ในการฝึกการปฏิบัติราชการสนามหรือการปฏิบัติราชการอื่นของส่วนราชการสังกัดรัฐสภาให้มีความเหมาะสมกับสถานการณ์ส่วนราชการสังกัดรัฐสภาจะกำหนดเครื่องแบบเจ้าหน้าที่ตำรวจรัฐสภาตามความจำเป็นก็ได้ข้อ ๔๕ ส่วนราชการสังกัดรัฐสภาจะสั่งให้เจ้าหน้าที่ตำรวจรัฐสภาแต่งเครื่องแบบมีลักษณะชนิดและประเภทใด ใช้หรืองดใช้เครื่องแบบหรือส่วนประกอบของเครื่องแบบชนิดใดในกรณีใด หรือในโอกาสใดตามความเหมาะสมแก่พฤติการณ์ก็ได้ข้อ ๔๖ เจ้าหน้าที่ตำรวจรัฐสภาที่ถูกสั่งพักราชการให้งดใช้เครื่องแบบเจ้าหน้าที่ตำรวจรัฐสภาตลอดเวลาที่ถูกสั่งพักราชการข้อ ๔๗ ให้สำนักงานเลขาธิการสภาผู้แทนราษฎรจัดให้มีหรือเขียนรูปตัวอย่างเครื่องแบบเจ้าหน้าที่ตำรวจรัฐสภานี้ขึ้นไว้เป็นมาตรฐานและให้ส่วนราชการสังกัดรัฐสภาสอดส่องควบคุมการแต่งเครื่องแบบให้เป็นไปตามประกาศประธานรัฐสภานี้ข้อ ๔๘ การแต่งเครื่องแบบที่กำหนดไว้ในประกาศประธานรัฐสภานี้ให้แต่งตามหมายของสำนักพระราชวัง หรือตามระเบียบ ข้อบังคับคำสั่งของส่วนราชการสังกัดรัฐสภาประกาศณ วันที่ ๒๐ พฤษภาคม พ.ศ. ๒๕๕๖สมศักดิ์เกียรติสุรนนท์ประธานรัฐสภาปริยานุช/ผู้จัดทำ๑๖ กันยายน๒๕๕๖อุษมล/ผู้ตรวจ๑๙ กันยายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๑๗ ง/หน้า ๑๖/๑๓ กันยายน ๒๕๕๖